Avis juridique important

|

31997D0763

97/763/EY: Neuvoston päätös, tehty 10 päivänä marraskuuta 1997, Euroopan yhteisön ja Etelä-Afrikan tasavallan tieteellistä ja teknologista yhteistyötä koskevan sopimuksen tekemisestä

Virallinen lehti nro L 313 , 15/11/1997 s. 0025 - 0025

NEUVOSTON PÄÄTÖS,tehty 10 päivänä marraskuuta 1997,Euroopan yhteisön ja Etelä-Afrikan tasavallan tieteellistä ja teknologista yhteistyötä koskevan sopimuksen tekemisestä (97/763/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 130 m artiklan yhdessä 228 artiklan 2 kohdan ensimmäisen virkkeen ja 228 artiklan 3 kohdan ensimmäisen alakohdan kanssa,ottaa huomioon komission ehdotuksen (1),ottaa huomioon Euroopan parlamentin lausunnon (2),sekä katsoo, ettäEuroopan yhteisö ja Etelä-Afrikka toteuttavat parhaillaan erityisiä TTK-ohjelmia molemmille tärkeillä aloilla,aikaisemman kokemuksen perusteella molemmat osapuolet ovat ilmaisseet halunsa yhteistyön syventämiseen ja laajentamiseen tieteen ja tekniikan aloilla,tämä yhteistyötä koskeva sopimus tieteen ja teknologian alalla muodostaa osan yhteistyöstä toisaalta yhteisön ja sen jäsenvaltioiden, toisaalta Etelä-Afrikan välillä,neuvosto valtuutti 22 päivänä tammikuuta 1996 tekemällään päätöksellä komission neuvottelemaan yhteisön ja Etelä-Afrikan tasavallan välisen tieteellistä ja teknologista yhteistyötä koskevan sopimuksen,neuvosto teki 5 päivänä joulukuuta 1996 päätöksen tieteellistä ja teknologista yhteistyötä koskevan sopimuksen allekirjoittamisesta yhteisön puolesta,Euroopan yhteisön ja Etelä-Afrikan tasavallan tieteellistä ja teknologista yhteistyötä koskeva sopimus allekirjoitettiin 5 päivänä joulukuuta 1996, jaEuroopan yhteisön ja Etelä-Afrikan tasavallan tieteellistä ja teknologista yhteistyötä koskeva sopimus olisi hyväksyttävä,ON PÄÄTTÄNYT SEURAAVAA:1 artikla Euroopan yhteisön ja Etelä-Afrikan tasavallan tieteellistä ja teknologista yhteistyötä koskeva sopimus hyväksytään yhteisön puolesta.Sopimuksen teksti on tämän päätöksen liitteenä.2 artikla Sopimuksen 11 artiklan mukaisesti neuvoston puheenjohtaja ilmoittaa, että sopimuksen voimaantulon kannalta tarpeelliset menettelyt on Euroopan yhteisön osalta saatettu päätökseen.Tehty Brysselissä 10 päivänä marraskuuta 1997.Neuvoston puolestaE. HENNICOT-SCHOEPGESPuheenjohtaja(1) EYVL C 134, 29.4.1997, s. 7(2) EYVL C 304, 6.10.1997


Avis juridique important

|

31995Y0228(02)

Neuvoston päätös, tehty 20 päivänä helmikuuta 1995, Itävallan, Suomen ja Ruotsin edustavien järjestöjen nimeämisestä laatimaan luettelot ehdokkaista Euroopan hiili- ja teräsyhteisön neuvoa-antavaan komiteaan

Virallinen lehti nro C 049 , 28/02/1995 s. 0002 - 0002

NEUVOSTON PÄÄTÖS,tehty 20 päivänä helmikuuta 1995,Itävallan, Suomen ja Ruotsin edustavien järjestöjen nimeämisestä laatimaan luettelot ehdokkaista Euroopan hiili- ja teräsyhteisön neuvoa-antavaan komiteaan (95/C 49/02)EUROOPAN UNIONIN NEUVOSTO, jokaottaa huomioon Euroopan hiili- ja teräsyhteisön perustamissopimuksen ja erityisesti sen 18 artiklan,ottaa huomioon vuoden 1994 liittymisasiakirjan ja erityisesti sen 25 ja 161 artiklan,sekä katsoo, ettäon tarpeen nimetä edustavat Itävallan, Suomen ja Ruotsin järjestöt laatimaan luettelot ehdokkaista, joita on kaksi kutakin järjestölle kuuluvaa paikkaa kohti,ON PÄÄTTÄNYT SEURAAVAA:Ainoa artikla 1. Nimetään liitteessä luetellut edustavat Itävallan, Suomen ja Ruotsin tuottajien ja työntekijöiden järjestöt laatimaan ne luettelot ehdokkaista, joiden perusteella nimetään Euroopan hiili- ja teräsyhteisön neuvoa-antavaan komiteaan kyseisessä liiteessä kunkin järjestön kohdalla ilmaistu määrä Itävallan, Suomen ja Ruotsin tuottajia ja työntekijöitä edustavia jäseniä.2. Tämä päätös julkaistaan tiedoksi Euroopan yhteisöjen virallisessa lehdessä.Tehty Brysselissä 20 päivänä helmikuuta 1995.Neuvoston puolestaE. ALPHANDERYPuheenjohtajaLIITE >TAULUKON PAIKKA>


title: Neuvoston päätös, tehty 19 päivänä marraskuuta 2007 , Euratomin hankintakeskuksen neuvoa-antavan komitean jäsenen nimeämisestä

text:
               24.11.2007

               FI

               Euroopan unionin virallinen lehti

               C 282/14

      NEUVOSTON PÄÄTÖS,
   tehty 19 päivänä marraskuuta 2007,
   Euratomin hankintakeskuksen neuvoa-antavan komitean jäsenen nimeämisestä
   (2007/C 282/10)
   EUROOPAN UNIONIN NEUVOSTO, joka
   ottaa huomioon Euroopan atomienergiayhteisön perustamissopimuksen ja erityisesti sen 54 artiklan 2 ja 3 kohdan,
   ottaa huomioon Euratomin hankintakeskuksen perussäännön (1) X artiklan sellaisena kuin perussääntö on viimeksi muutettuna tehdyllä neuvoston päätöksellä 95/1/EY, Euratom, EHTY (2),
   ottaa huomioon 10 päivänä heinäkuuta 2007 tehdyn neuvoston päätöksen 2007/514/Euratom (3) Euratomin hankintakeskuksen neuvoa-antavan komitean jäsenten nimeämisestä,
   ottaa huomioon komission lausunnon,
   sekä katsoo seuraavaa:

               (1)

               Edellä mainitussa komiteassa on vapautunut yksi jäsenen paikka Marie-Claire GUYADERin erottua, mistä neuvosto sai tiedon 19 päivänä syyskuuta 2007.

               (2)

               On aiheellista täyttää kyseinen paikka.

               (3)

               Ranskan hallitus esitti ehdokkaan 19 päivänä syyskuuta 2007,

         ON PÄÄTTÄNYT SEURAAVAA:
   Ainoa artikla
   Nimetään Bruno QUAGLIA Euratomin hankintakeskuksen neuvoa-antavan komitean jäseneksi kyseisen komitean jäljellä olevaksi toimikaudeksi eli 28 päivään maaliskuuta 2009 saakka.

      Tehty Brysselissä 19 päivänä marraskuuta 2007.

            Neuvoston puolesta

            Puheenjohtaja

         L. AMADO

      (1)  EYVL 27, 6.12.1958, s. 534/58.

      (2)  EYVL L 1, 1.1.1995, s. 1.

      (3)  EUVL L 190, 21.7.2007, s. 15.


title: Neuvoston päätös 2006/482/YUTP, tehty  10 päivänä huhtikuuta 2006 , puitteiden luomista Turkin tasavallan osallistumiselle Euroopan unionin kriisinhallintaoperaatioihin koskevan Euroopan unionin ja Turkin tasavallan välisen sopimuksen tekemisestä

text:
               12.7.2006

               FI

               Euroopan unionin virallinen lehti

               L 189/16

         NEUVOSTON PÄÄTÖS 2006/482/YUTP,
   tehty 10 päivänä huhtikuuta 2006,
   puitteiden luomista Turkin tasavallan osallistumiselle Euroopan unionin kriisinhallintaoperaatioihin koskevan Euroopan unionin ja Turkin tasavallan välisen sopimuksen tekemisestä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 24 artiklan,
   ottaa huomioon puheenjohtajavaltion suosituksen,
   sekä katsoo seuraavaa:

               (1)

               Edellytykset kolmansien valtioiden osallistumiselle Euroopan unionin kriisinhallintaoperaatioihin olisi vahvistettava sopimuksessa, joka tehdään puitteiden luomisesta tällaiselle mahdolliselle tulevalle osallistumiselle sen sijaan, että edellytykset määriteltäisiin tapauskohtaisesti kunkin operaation osalta.

               (2)

               Neuvoston annettua 23 päivänä helmikuuta 2004 valtuutuksensa puheenjohtajavaltio on korkeana edustajana toimivan pääsihteerin avustamana neuvotellut Euroopan unionin ja Turkin tasavallan välillä sopimuksen puitteiden luomisesta Turkin tasavallan osallistumiselle Euroopan unionin kriisinhallintaoperaatioihin.

               (3)

               Sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään Euroopan unionin puolesta puitteiden luomista Turkin tasavallan osallistumiselle Euroopan unionin kriisinhallintaoperaatioihin koskeva Euroopan unionin ja Turkin tasavallan välinen sopimus.
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja oikeutetaan nimeämään yksi tai useampi henkilö, jolla on valtuudet allekirjoittaa sopimus Euroopan unionia sitovasti.
   3 artikla
   Tämä päätös tulee voimaan päivänä, jona se tehdään.
   4 artikla
   Tämä päätös julkaistaan Euroopan unionin virallisessa lehdessä.

      Tehty Luxemburgissa 10 päivänä huhtikuuta 2006.

            Neuvoston puolesta

            Puheenjohtaja

         U. PLASSNIK

    ---documentbreak---

               12.7.2006

               FI

               Euroopan unionin virallinen lehti

               L 189/17

         KÄÄNNÖS
   Euroopan unionin ja Turkin tasavallan välinen
   SOPIMUS
   puitteiden luomisesta Turkin tasavallan osallistumiselle Euroopan unionin kriisinhallintaoperaatioihin
   EUROOPAN UNIONI
   ja
   TURKIN TASAVALTA,
   jäljempänä ’osapuolet’, jotka
   katsovat seuraavaa:

               (1)

               Euroopan unioni (EU) voi päättää toteuttaa toimia kriisinhallinnan alalla.

               (2)

               Euroopan unioni päättää, pyydetäänkö kolmansia valtioita osallistumaan EU:n kriisinhallintaoperaatioon. Turkin tasavalta voi hyväksyä Euroopan unionin esittämän pyynnön ja tehdä osallistumista koskevan tarjouksen. Tällöin Euroopan unioni päättää Turkin tasavallan osallistumistarjouksen hyväksymisestä.

               (3)

               Jos Euroopan unioni päättää toteuttaa sotilaallisen kriisinhallintaoperaation, jossa käytetään Naton voimavaroja, Turkin tasavalta voi ilmaista alustavan aikomuksensa osallistua operaatioon.

               (4)

               Brysselissä 24 ja 25 päivänä lokakuuta 2002 kokoontunut Eurooppa-neuvosto hyväksyi menettelyt, jotka koskevat EU:n ulkopuolisten Naton eurooppalaisten jäsenten osallistumista EU:n johtamiin kriisinhallintaoperaatioihin koskevien, Nizzan Eurooppa-neuvostossa 7–9 päivänä joulukuuta 2000 sovittujen määräysten soveltamista.

               (5)

               Edellytykset Turkin tasavallan osallistumiselle EU:n kriisinhallintaoperaatioihin olisi määriteltävä sopimuksessa, jolla luodaan puitteet mahdolliselle tulevalle osallistumiselle sen sijaan, että nämä edellytykset määriteltäisiin kunkin tällaisen operaation osalta tapauskohtaisesti.

               (6)

               Tällainen sopimus ei saisi vaikuttaa Euroopan unionin päätöksenteon riippumattomuuteen eikä sillä saisi rajoittaa niiden päätösten tapauskohtaista luonnetta, jotka Turkin tasavalta tekee osallistumisestaan EU:n kriisinhallintaoperaatioon.

               (7)

               Tällaisen sopimuksen olisi koskettava vain tulevia EU:n kriisinhallintaoperaatioita eikä se saisi vaikuttaa mahdollisiin olemassa oleviin sopimuksiin, joilla säännellään Turkin tasavallan osallistumista jo käynnistettyyn EU:n kriisinhallintaoperaatioon,

         OVAT SOPINEET SEURAAVAA:
   I   JAKSO
   YLEISET MÄÄRÄYKSET
   1 artikla
   Osallistumiseen liittyvät päätökset
   1.   Euroopan unionin tehtyä päätöksen pyytää Turkin tasavaltaa osallistumaan EU:n kriisinhallintaoperaatioon ja kun Turkin tasavalta on päättänyt siihen osallistumisesta, Turkin tasavalta toimittaa Euroopan unionille tietoja osallistumistarjouksestaan.
   2.   Jos Euroopan unioni on päättänyt toteuttaa sotilaallisen kriisinhallintaoperaation, jossa käytetään Naton voimavaroja, Turkin tasavalta ilmoittaa Euroopan unionille aikomuksestaan osallistua operaatioon ja toimittaa tämän jälkeen tietoja osallistumistarjouksestaan.
   3.   Euroopan unioni arvioi Turkin tasavallan osallistumistarjouksen Turkin tasavaltaa kuullen.
   4.   Euroopan unioni toimittaa Turkin tasavallalle mahdollisimman pian alustavan arvion sen osuudesta operaation yhteisiin kustannuksiin avustaakseen Turkin tasavaltaa osallistumistarjouksen laatimisessa.
   5.   Euroopan unioni ilmoittaa arvioinnin tuloksen Turkin tasavallalle kirjeellä varmistaakseen Turkin tasavallan osallistumisen tämän sopimuksen määräysten mukaisesti.
   2 artikla
   Puitteet
   1.   Turkin tasavalta liittyy tämän sopimuksen määräysten ja tarvittavien täytäntöönpanojärjestelyjen mukaisesti yhteiseen toimintaan, jolla Euroopan unionin neuvosto päättää, että EU toteuttaa kriisinhallintaoperaation, ja kaikkiin yhteisiin toimintoihin tai päätöksiin, joilla Euroopan unionin neuvosto päättää jatkaa EU:n kriisinhallintaoperaatiota.
   2.   Turkin tasavallan osallistuminen EU:n kriisinhallintaoperaatioon ei vaikuta Euroopan unionin päätöksenteon riippumattomuuteen.
   3 artikla
   Henkilöstön ja joukkojen asema
   1.   Turkin tasavallan EU:n siviilikriisinhallintaoperaatioon lähettämän henkilöstön ja/tai EU:n sotilaalliseen kriisinhallintaoperaatioon lähettämien joukkojen asemaan sovelletaan, jos sellainen on olemassa, sopimusta, jonka Euroopan unioni on tehnyt joukkojen/valtuuskunnan asemasta sen valtion tai niiden valtioiden kanssa, jossa tai joissa operaatio toteutetaan.
   2.   Sen valtion tai niiden valtioiden, jossa tai joissa EU:n kriisinhallintaoperaatio toteutetaan, ulkopuolella sijaitseviin esikunta- tai johtoyksiköihin lähetetyn henkilöstön asemaan sovelletaan kyseisten esikunta- tai johtoyksiköiden ja Turkin tasavallan välisiä järjestelyjä.
   3.   Turkin tasavalta käyttää lainkäyttövaltaansa EU:n sotilaalliseen kriisinhallintaoperaatioon osallistuvaan henkilöstöönsä, sanotun kuitenkaan rajoittamatta tämän artiklan 1 kohdassa tarkoitetun joukkojen/valtuuskunnan asemasta tehdyn sopimuksen soveltamista.
   4.   Turkin tasavalta vastaa kaikista EU:n kriisinhallintaoperaatioon osallistumiseen liittyvistä korvausvaatimuksista siitä riippumatta, onko sen henkilöstö vaatimuksen tekijänä vai kohteena. Turkin tasavalta huolehtii lakiensa ja asetustensa mukaisesti sellaisten, erityisesti oikeudellisten tai kurinpidollisten, menettelyjen vireillepanosta, joihin mahdollisesti ryhdytään sen henkilöstön jäsentä vastaan.
   5.   Turkin tasavalta sitoutuu antamaan tätä sopimusta allekirjoittaessaan lausuman, jossa se luopuu korvausvaatimuksista sellaista valtiota kohtaan, joka osallistuu sellaiseen EU:n kriisinhallintaoperaatioon, johon Turkin tasavalta osallistuu. Tällaisen lausuman malli on tämän sopimuksen liitteessä.
   6.   Euroopan unioni sitoutuu tätä sopimusta allekirjoittaessaan varmistamaan että jäsenvaltiot antavat lausuman luopua korvausvaatimuksista Turkin tasavaltaa kohtaan, kun se osallistuu EU:n kriisinhallintaoperaatioon. Tällaisen lausuman malli on tämän sopimuksen liitteessä.
   4 artikla
   Turvaluokitellut tiedot
   1.   Turkin tasavalta toteuttaa tarvittavat toimenpiteet sen varmistamiseksi, että EU:n turvaluokitellut tiedot suojataan noudattaen 19 päivänä maaliskuuta 2001 tehdyssä neuvoston päätöksessä 2001/264/EY (1) olevia Euroopan unionin neuvoston turvallisuussääntöjä sekä toimivaltaisten viranomaisten, mukaan lukien EU:n operaation komentajan EU:n sotilaallisen kriisinhallintaoperaation osalta ja EU:n operaation johtajan EU:n siviilikriisinhallintaoperaation osalta, antamia lisäohjeita.
   2.   Jos EU saa Turkin tasavallalta turvaluokiteltuja tietoja, niille annetaan niiden turvaluokituksen mukainen ja EU:n turvaluokiteltuja tietoja koskevissa säännöissä vahvistettujen vaatimusten mukainen suoja.
   3.   Jos EU ja Turkin tasavalta ovat tehneet sopimuksen turvaluokiteltujen tietojen vaihtamiseen sovellettavista turvallisuusmenettelyistä, kyseisen sopimuksen määräyksiä sovelletaan EU:n kriisinhallintaoperaation yhteydessä.
   II   JAKSO
   MÄÄRÄYKSET OSALLISTUMISESTA SIVIILIKRIISINHALLINTAOPERAATIOIHIN
   5 artikla
   EU:n siviilikriisinhallintaoperaatioon lähetetty henkilöstö
   1.   Turkin tasavalta varmistaa, että sen EU:n siviilikriisinhallintaoperaatioon lähettämä henkilöstö noudattaa tehtäväänsä suorittaessaan

               —

               tämän sopimuksen 2 artiklan 1 kohdassa tarkoitettua yhteistä toimintaa ja siihen tehtyjä muutoksia,

               —

               operaatiosuunnitelmaa,

               —

               täytäntöönpanotoimenpiteitä.

         2.   Turkin tasavalta antaa EU:n siviilikriisinhallintaoperaation johtajalle ja Euroopan unionin neuvoston pääsihteeristölle ajoissa tiedon kaikista muutoksista, jotka koskevat sen osallistumista EU:n siviilikriisinhallintaoperaatioon.
   3.   EU:n siviilikriisinhallintaoperaatioon lähetettävälle henkilöstölle suoritetaan terveystarkastus, heidät rokotetaan ja Turkin tasavallan toimivaltainen viranomainen vahvistaa lääkärintodistuksella heidän sopivuutensa tehtäviin. EU:n siviilikriisinhallintaoperaatioon lähetetyn henkilöstön jäsenen on esitettävä jäljennös tästä todistuksesta.
   6 artikla
   Johtamisjärjestely
   1.   Turkin tasavallan lähettämä henkilöstö suorittaa tehtävänsä ja käyttäytyy yksinomaan EU:n siviilikriisinhallintaoperaation etujen mukaisesti.
   2.   Kaikki henkilöstön jäsenet toimivat kansallisten viranomaistensa alaisina.
   3.   Kansalliset viranomaiset siirtävät operatiivisen johtosuhteen EU:n siviilikriisinhallintaoperaation johtajalle, joka johtaa operaatiota hierarkkisen johtamisrakenteen avulla.
   4.   Operaation johtaja johtaa EU:n siviilikriisinhallintaoperaatiota ja vastaa sen päivittäisestä hallinnosta.
   5.   Turkin tasavallalla on samat oikeudet ja velvoitteet kuin operaatioon osallistuvilla Euroopan unionin jäsenvaltioilla kyseisen operaation päivittäisessä toteuttamisessa tämän sopimuksen 2 artiklan 1 kohdassa tarkoitettujen oikeudellisten välineiden mukaisesti.
   6.   EU:n siviilikriisinhallintaoperaation johtaja vastaa EU:n siviilikriisinhallintaoperaatioon osallistuvan henkilöstön kurinpidollisesta valvonnasta. Asianomainen kansallinen viranomainen toteuttaa pyydettäessä kurinpitotoimia.
   7.   Turkin tasavalta nimeää yhteyshenkilön, joka edustaa sen kansallista osastoa operaatiossa. Yhteyshenkilö raportoi EU:n siviilikriisinhallintaoperaation johtajalle kansallisista asioista ja vastaa osastonsa päivittäisestä kurinpidosta.
   8.   Päätöksen operaation lopettamisesta tekee Euroopan unioni, joka kuulee Turkin tasavaltaa ennen päätöksen tekemistä, jos Turkin tasavalta osallistuu yhä EU:n siviilikriisinhallintaoperaatioon sen lopettamispäivänä.
   7 artikla
   Rahoitusnäkökohdat
   1.   Turkin tasavalta vastaa kaikista sen operaatioon osallistumiseen liittyvistä kustannuksista lukuun ottamatta niitä kustannuksia, jotka operaation toimintatalousarviossa kuuluvat yhteisiin kustannuksiin. Tämä ei rajoita 8 artiklan soveltamista.
   2.   Jos operaation toteuttamisvaltiosta tai -valtioista oleville luonnollisille tai oikeushenkilöille aiheutuu kuolema, loukkaantuminen, vahinko taikka menetys, Turkin tasavalta maksaa korvauksia, jos sen on todettu olevan korvausvastuussa, tämän sopimuksen 3 artiklan 1 kohdassa tarkoitetussa valtuuskunnan asemaa koskevassa sopimuksessa, jos sellainen on olemassa, vahvistettujen edellytysten mukaisesti.
   8 artikla
   Toimintatalousarvioon osallistuminen
   1.   Turkin tasavalta osallistuu EU:n siviilikriisinhallintaoperaation toimintatalousarvion rahoittamiseen.
   2.   Turkin tasavallan rahoitusosuus toimintatalousarviosta on alhaisempi määrä seuraavasta kahdesta vaihtoehdosta:

               a)

               se osuus viitteellisestä määrästä, joka määritellään suhteessa sen BKTL:n osuuteen kaikkien operaation toimintatalousarvioon osallistuvien valtioiden BKTL:ien kokonaismäärästä; tai

               b)

               se osuus toimintatalousarvion viitteellisestä määrästä, joka määritellään suhteessa Turkin tasavallan operaatioon osallistuvan henkilöstön lukumäärän osuuteen kaikkien operaatioon osallistuvien valtioiden henkilöstön kokonaismäärästä.

         3.   Sen estämättä, mitä 1 ja 2 kohdassa määrätään, Turkin tasavalta ei osallistu Euroopan unionin jäsenvaltioiden henkilöstölle maksettavien päivärahojen rahoittamiseen.
   4.   Sen estämättä, mitä 1 kohdassa määrätään, Euroopan unioni vapauttaa periaatteessa kolmannet valtiot yksittäisen EU:n siviilikriisinhallintaoperaation rahoitukseen osallistumisesta, kun:

               a)

               Euroopan unioni päättää, että operaatioon osallistuvan kolmannen valtion tarjoama merkittävä osuus on välttämätön operaation kannalta; tai

               b)

               operaatioon osallistuvan kolmannen valtion BKTL asukasta kohti ei ylitä minkään EU:n jäsenvaltion BKTL:ää asukasta kohti.

         5.   EU:n siviilikriisinhallintaoperaation johtajan ja Turkin tasavallan asianomaisen hallinnollisen yksikön välillä sovitaan käytännön järjestelyistä, jotka koskevat Turkin tasavallan osuuksien suorittamista EU:n siviilikriisinhallintaoperaation toimintatalousarvioon. Tähän järjestelyyn sisällytetään määräykset muun muassa seuraavista asioista:

               a)

               kyseinen määrä,

               b)

               rahoitusosuuden maksamista koskevat järjestelyt,

               c)

               tilintarkastusmenettely.

         III   JAKSO
   MÄÄRÄYKSET OSALLISTUMISESTA SOTILAALLISIIN KRIISINHALLINTAOPERAATIOIHIN
   9 artikla
   Osallistuminen EU:n sotilaalliseen kriisinhallintaoperaatioon
   1.   Turkin tasavalta varmistaa, että sen EU:n sotilaalliseen kriisinhallintaoperaatioon osallistuvat joukot ja henkilöstö noudattavat tehtävänsä suorittamisessa:

               —

               tämän sopimuksen 2 artiklan 1 kohdassa tarkoitettua yhteistä toimintaa ja siihen tehtyjä muutoksia,

               —

               operaatiosuunnitelmaa,

               —

               täytäntöönpanotoimenpiteitä.

         2.   Turkin tasavallan lähettämä henkilöstö suorittaa tehtävänsä ja käyttäytyy yksinomaan EU:n sotilaallisen kriisinhallintaoperaation etujen mukaisesti.
   3.   Turkin tasavalta antaa EU:n operaation komentajalle ajoissa tiedon kaikista muutoksista, jotka koskevat sen osallistumista operaatioon.
   10 artikla
   Johtamisjärjestely
   1.   Kaikki EU:n sotilaalliseen kriisinhallintaoperaatioon osallistuvat joukot ja henkilöstön jäsenet toimivat omien kansallisten viranomaistensa alaisina.
   2.   Kansalliset viranomaiset siirtävät joukkojensa ja henkilöstönsä operatiivisen ja taktisen johdon ja/tai valvonnan EU:n operaation komentajalle. EU:n operaation komentajalla on oikeus siirtää toimivaltansa toiselle henkilölle.
   3.   Turkin tasavallalla on kyseessä olevan operaation päivittäisessä toteuttamisessa samat oikeudet ja velvoitteet kuin operaatioon osallistuvilla Euroopan unionin jäsenvaltioilla.
   4.   EU:n operaation komentaja voi Turkin tasavaltaa kuultuaan milloin tahansa pyytää Turkin tasavallan osuuden pois vetämistä.
   5.   Turkin tasavalta nimeää johtavan sotilasedustajan, joka edustaa sen kansallista sotilasosastoa EU:n sotilaallisessa kriisinhallintaoperaatiossa. Johtava sotilasedustaja neuvottelee EU:n joukkojen komentajan kanssa kaikista operaatioon vaikuttavista asioista ja vastaa sotilasosastonsa päivittäisestä kurinpidosta.
   11 artikla
   Rahoitusnäkökohdat
   1.   Turkin tasavalta vastaa kaikista sen operaatioon osallistumiseen liittyvistä kustannuksista lukuun ottamatta niitä, jotka kuuluvat yhteisiin kustannuksiin sen mukaisesti, mitä säädetään tämän sopimuksen 2 artiklan 1 kohdassa tarkoitetuissa oikeudellisissa välineissä sekä Euroopan unionin sellaisten operaatioiden yhteisten kustannusten rahoituksen hallinnointijärjestelmän perustamisesta, joilla on sotilaallista merkitystä tai merkitystä puolustuksen alalla, 23 päivänä helmikuuta 2004 tehdyssä neuvoston päätöksessä 2004/197/YUTP (2), sanotun kuitenkaan rajoittamatta 12 artiklan soveltamista.
   2.   Jos operaation toteuttamisvaltiosta tai -valtioista oleville luonnollisille tai oikeushenkilöille aiheutuu kuolema, loukkaantuminen, vahinko taikka menetys, Turkin tasavalta maksaa korvauksia, jos sen on todettu olevan korvausvastuussa, tämän sopimuksen 3 artiklan 1 kohdassa tarkoitetussa joukkojen asemaa koskevassa sopimuksessa, jos sellainen on olemassa, vahvistettujen edellytysten mukaisesti.
   12 artikla
   Yhteisiin kustannuksiin osallistuminen
   1.   Turkin tasavalta osallistuu EU:n sotilaallisen kriisinhallintaoperaation yhteisten kustannusten rahoittamiseen.
   2.   Turkin tasavallan rahoitusosuus yhteisistä kustannuksista on alhaisempi määrä seuraavasta kahdesta vaihtoehdosta:

               a)

               se osuus yhteisten kustannusten viitteellisestä määrästä, joka määritellään suhteessa sen BKTL:n osuuteen kaikkien operaation yhteisiin kustannuksiin osallistuvien valtioiden BKTL:ien kokonaismäärästä; tai

               b)

               se osuus yhteisten kustannusten viitteellisestä määrästä, joka määritellään suhteessa Turkin tasavallan operaatioon osallistuvan henkilöstön lukumäärän osuuteen kaikkien operaatioon osallistuvien valtioiden henkilöstön kokonaismäärästä.

         Jos Turkin tasavalta lähettää henkilöstöä vain operaatioesikuntaan tai joukkojen esikuntaan, 2 kohdan b alakohdan mukaista määrää laskettaessa käytetään perusteena Turkin tasavallan henkilöstön osuutta kyseisen esikunnan henkilöstön kokonaismäärästä. Muissa tapauksissa perusteena käytetään Turkin tasavallan lähettämän henkilöstön lukumäärän suhdetta operaation koko henkilöstön lukumäärään.
   3.   Sen estämättä, mitä 1 kohdassa määrätään, Euroopan unioni vapauttaa periaatteessa kolmannet valtiot yksittäisen EU:n sotilaallisen kriisinhallintaoperaation yhteisiin kustannuksiin osallistumisesta, kun:

               a)

               Euroopan unioni päättää, että operaatioon osallistuvan kolmannen valtion operaation kannalta välttämättömiin voimavaroihin tarjoama osuus on merkittävä; tai

               b)

               operaatioon osallistuvan kolmannen valtion BKTL asukasta kohti ei ylitä minkään EU:n jäsenvaltion BKTL:ää asukasta kohti.

         4.   Neuvoston päätöksessä 2004/197/YUTP tarkoitetun hallinnoijan ja Turkin tasavallan toimivaltaisten hallintoviranomaisten välillä sovitaan järjestelystä. Tässä järjestelyssä määrätään muun muassa seuraavista asioista:

               a)

               kyseinen määrä,

               b)

               rahoitusosuuden maksamista koskevat järjestelyt,

               c)

               tilintarkastusmenettely.

         IV   JAKSO
   LOPPUMÄÄRÄYKSET
   13 artikla
   Sopimuksen täytäntöönpanojärjestelyt
   Tämän sopimuksen täytäntöönpanon edellyttämistä teknisistä ja hallinnollisista järjestelyistä sovitaan yhteisen ulko- ja turvallisuuspolitiikan korkeana edustajana toimivan Euroopan unionin neuvoston pääsihteerin sekä Turkin tasavallan asiaankuuluvien viranomaisten välillä, sanotun kuitenkaan rajoittamatta 8 artiklan 5 kohdan ja 12 artiklan 4 kohdan määräysten soveltamista.
   14 artikla
   Noudattamatta jättäminen
   Mikäli osapuoli ei noudata edellä olevissa artikloissa määrättyjä velvoitteitaan, toisella osapuolella on oikeus irtisanoa tämä sopimus yhden kuukauden irtisanomisajalla.
   15 artikla
   Riitojen ratkaiseminen
   Tämän sopimuksen tulkintaan ja soveltamiseen liittyvät riidat ratkaistaan osapuolten välillä diplomaattisin keinoin.
   16 artikla
   Voimaantulo
   1.   Tämä sopimus tulee voimaan sen kuukauden ensimmäisenä päivänä, joka seuraa osapuolten toisilleen antamaa ilmoitusta siitä, että ne ovat saattaneet päätökseen tarvittavat sisäiset menettelyt.
   2.   Tätä sopimusta tarkastellaan uudelleen viimeistään 1 päivänä kesäkuuta 2008 ja tämän jälkeen vähintään joka kolmas vuosi.
   3.   Tätä sopimusta voidaan muuttaa osapuolten molemminpuolisen kirjallisen sopimuksen perusteella.
   4.   Osapuoli voi sanoa tämän sopimuksen irti toiselle osapuolelle annetulla kirjallisella irtisanomisilmoituksella. Irtisanominen tulee voimaan kuusi kuukautta sen jälkeen, kun toinen osapuoli on ottanut vastaan ilmoituksen.

      Tehty Brysselissä kahdentenakymmenentenäyhdeksäntenä päivänä kesäkuuta vuonna kaksituhattakuusi, englannin kielellä neljänä kappaleena.

            Euroopan unionin puolesta

            Turkin tasavallan puolesta

      (1)  EYVL L 101, 11.4.2001, s. 1, päätös sellaisena kuin se on viimeksi muutettuna päätöksellä 2005/952/EY (EUVL L 346, 29.12.2005, s. 18).

      (2)  EUVL L 63, 28.2.2004, s. 68, päätös sellaisena kuin se on viimeksi muutettuna päätöksellä 2005/68/EY (EUVL L 27, 29.1.2005, s. 59).
   LAUSUMIEN TEKSTI
   EU:n jäsenvaltioiden lausuma:
   ”Ne EU:n jäsenvaltiot, jotka soveltavat EU:n yhteistä toimintaa, joka koskee EU:n kriisinhallintaoperaatiota, johon Turkin tasavalta osallistuu, pyrkivät omien oikeusjärjestelmiensä mukaisissa rajoissa mahdollisuuksien mukaan luopumaan esittämästä Turkin tasavallalle korvausvaatimuksia, jotka perustuvat niiden lähettämän henkilöstön jäsenen loukkaantumiseen tai kuolemaan taikka sellaisen omaisuuden vahingoittumiseen tai menetykseen, jonka ne omistavat ja jota EU:n kriisinhallintaoperaatio käyttää,

               —

               jos loukkaantumisen, kuoleman, vahingon tai menetyksen on aiheuttanut Turkin tasavallasta kotoisin oleva henkilöstön jäsen suorittaessaan tehtäviään EU:n kriisinhallintaoperaation yhteydessä, paitsi jos on kyse törkeästä huolimattomuudesta tai tahallisesta laiminlyönnistä, tai

               —

               jos loukkaantuminen, kuolema, vahinko tai menetys on aiheutunut Turkin tasavallan omistaman omaisuuden käyttämisestä edellyttäen, että sitä käytettiin operaation yhteydessä, ja lukuun ottamatta tapauksia, joissa on kyse kyseistä omaisuutta käyttävän Turkin tasavallasta kotoisin olevan EU:n kriisinhallintaoperaation henkilöstön jäsenen törkeästä huolimattomuudesta tai tahallisesta laiminlyönnistä.”

         Turkin tasavallan lausuma:
   ”Turkin tasavalta, joka liittyy EU:n kriisinhallintaoperaatiota koskevaan EU:n yhteiseen toimintaan, pyrkii oman oikeusjärjestelmänsä mukaisissa rajoissa mahdollisuuksien mukaan luopumaan esittämästä muulle EU:n kriisinhallintaoperaatioon osallistuvalle valtiolle korvausvaatimuksia, jotka perustuvat sen lähettämän henkilöstön jäsenen loukkaantumiseen tai kuolemaan taikka sellaisen omaisuuden vahingoittumiseen tai menetykseen, jonka se omistaa ja jota EU:n kriisinhallintaoperaatio käyttää,

               —

               jos loukkaantumisen, kuoleman, vahingon tai menetyksen on aiheuttanut henkilöstön jäsen suorittaessaan tehtäviään EU:n kriisinhallintaoperaation yhteydessä, paitsi jos on kyse törkeästä huolimattomuudesta tai tahallisesta laiminlyönnistä, tai

               —

               jos loukkaantuminen, kuolema, vahinko tai menetys on aiheutunut EU:n kriisinhallintaoperaatioon osallistuvien valtioiden omistaman omaisuuden käyttämisestä edellyttäen, että sitä käytettiin operaation yhteydessä, ja lukuun ottamatta tapauksia, joissa on kyse kyseistä omaisuutta käyttävän EU:n kriisinhallintaoperaation henkilöstön jäsenen törkeästä huolimattomuudesta tai tahallisesta laiminlyönnistä.”


Avis juridique important

|

31996D1003(02)

Neuvoston päätös, tehty 16 päivänä syyskuuta 1996, sairaanhoitokoulutuksen neuvoa-antavan komitean varajäsenen nimeämisestä·

Virallinen lehti nro C 290 , 03/10/1996 s. 0002 - 0002

NEUVOSTON PÄÄTÖS,tehty 16 päivänä syyskuuta 1996,sairaanhoitokoulutuksen neuvoa-antavan komitean varajäsenen nimeämisestä (96/C 290/02)EUROOPAN UNIONIN NEUVOSTO, jokaottaa huomioon neuvoston 27 päivänä kesäkuuta 1977 tekemän päätöksen 77/454/ETY sairaanhoitokoulutuksen neuvoa-antavan komitean perustamisesta (1) ja erityisesti sen 3 ja 4 artiklan,sekä katsoo, ettäneuvosto on 25 päivänä heinäkuuta 1994 tekemällään päätöksellä (2) uudistanut komitean toimikauden 24 päivään heinäkuuta 1997,neuvosto on 24 päivänä heinäkuuta 1995 tekemällään päätöksellä (3) nimennyt uusien jäsenvaltioiden edustajat, muiden muassa varajäsen Elisabeth PRIBERNIGin, 24 päivänä heinäkuuta 1997 päättyväksi toimikaudeksi, jaItävallan hallitus on esittänyt Christa THEMiä Elisabeth PRIBERNIGin tilalle,ON PÄÄTTÄNYT SEURAAVAA:Ainoa artikla Christa THEM nimetään sairaanhoitokoulutuksen neuvoa-antavan komitean varajäseneksi Elisabeth PRIBERNIGin tilalle tämän jäljellä olevaksi toimikaudeksi eli 24 päivään heinäkuuta 1997.Tehty Brysselissä 16 päivänä syyskuuta 1996.Neuvoston puolestaI. YATESPuheenjohtaja(1) EYVL N:o L 176, 15.7.1977, s. 11(2) EYVL N:o C 221, 9.8.1994, s. 3(3) EYVL N:o C 206, 11.8.1995, s. 2


title: Neuvoston päätös (YUTP) 2017/346, annettu 27 päivänä helmikuuta 2017, ihmisoikeuksista vastaavan Euroopan unionin erityisedustajan toimeksiannon jatkamisesta

text:
               28.2.2017

               FI

               Euroopan unionin virallinen lehti

               L 50/66

         NEUVOSTON PÄÄTÖS (YUTP) 2017/346,
   annettu 27 päivänä helmikuuta 2017,
   ihmisoikeuksista vastaavan Euroopan unionin erityisedustajan toimeksiannon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 33 artiklan ja 31 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 25 päivänä heinäkuuta 2012 päätöksen 2012/440/YUTP (1), jolla Stavros LAMBRINIDIS nimitettiin ihmisoikeuksista vastaavaksi Euroopan unionin erityisedustajaksi, jäljempänä ’erityisedustaja’. Erityisedustajan toimeksianto päättyy 28 päivänä helmikuuta 2017.

               (2)

               Neuvosto hyväksyi 20 päivänä heinäkuuta 2015 ihmisoikeuksia ja demokratiaa koskevan EU:n toimintasuunnitelman vuosiksi 2015–2019.

               (3)

               Erityisedustajan toimeksiantoa olisi jatkettava 24 kuukaudella,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin erityisedustaja
   Ihmisoikeuksista vastaavan Euroopan unionin erityisedustajan Stavros LAMBRINIDISin toimeksiantoa jatketaan 28 päivään helmikuuta 2019. Neuvosto voi poliittisten ja turvallisuusasioiden komitean (PTK) arvion perusteella ja unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta päättää, että erityisedustajan toimeksianto päättyy aikaisemmin.
   2 artikla
   Poliittiset tavoitteet
   Erityisedustajan toimeksianto perustuu seuraaviin ihmisoikeuksia koskeviin unionin tavoitteisiin, jotka on määritelty Euroopan unionista tehdyssä sopimuksessa, Euroopan unionin perusoikeuskirjassa, ihmisoikeuksia ja demokratiaa koskevassa EU:n strategiakehyksessä sekä ihmisoikeuksia ja demokratiaa koskevassa EU:n toimintasuunnitelmassa:

               a)

               unionin toiminnan tehostaminen sekä sen läsnäolon ja näkyvyyden lisääminen ihmisoikeuksien suojelussa ja edistämisessä maailmanlaajuisesti, erityisesti syventämällä unionin yhteistyötä ja poliittista vuoropuhelua kolmansien maiden, asiaan liittyvien kumppanien, kansalaisyhteiskunnan ja kansainvälisten ja alueellisten järjestöjen kanssa sekä asiaan liittyvillä kansainvälisillä foorumeilla toimien,

               b)

               demokratian lujittamiseen ja institutionaalisten rakenteiden kehittämiseen, oikeusvaltion ja hyvän hallintotavan edistämiseen sekä ihmisoikeuksien ja perusvapauksien kunnioittamisen edistämiseen maailmanlaajuisesti annettavan unionin panoksen tehostaminen,

               c)

               unionin toiminnan johdonmukaisuuden parantaminen ihmisoikeuksien alalla ja ihmisoikeuksien huomioon ottamisen tähdentäminen kaikilla unionin ulkoisen toiminnan aloilla.

         3 artikla
   Toimeksianto
   Poliittisten tavoitteiden saavuttamiseksi erityisedustajan toimeksiantona on:

               a)

               osallistua unionin ihmisoikeuspolitiikan, erityisesti ihmisoikeuksia ja demokratiaa koskevan EU:n strategiakehyksen sekä ihmisoikeuksia ja demokratiaa koskevan EU:n toimintasuunnitelman, täytäntöönpanoon muun muassa antamalla tältä osin suosituksia,

               b)

               osallistua ihmisoikeuksia ja kansainvälistä humanitaarista oikeutta koskevien unionin suuntaviivojen, välineiden ja toimintasuunnitelmien täytäntöönpanoon,

               c)

               tehostaa kolmansien maiden hallitusten, kansainvälisten ja alueellisten organisaatioiden sekä kansalaisyhteiskunnan organisaatioiden ja muiden asiaan liittyvien toimijoiden kanssa ihmisoikeuksista käytävää vuoropuhelua unionin ihmisoikeuspolitiikan tehokkuuden ja näkyvyyden varmistamiseksi,

               d)

               edistää unionin politiikkojen ja toimien johdonmukaisuutta ja yhtenäisyyttä ihmisoikeuksien suojelun ja edistämisen alalla erityisesti osallistumalla asiaa koskevien unionin politiikkojen muotoiluun.

         4 artikla
   Toimeksiannon toteuttaminen
   1.   Erityisedustaja vastaa toimeksiannon toteuttamisesta korkean edustajan alaisuudessa.
   2.   PTK ylläpitää erityisiä suhteita erityisedustajaan ja toimii erityisedustajan ensisijaisena yhteytenä neuvostoon. PTK huolehtii erityisedustajan strategisesta ja poliittisesta ohjauksesta tämän toimeksiannon puitteissa, sanotun kuitenkaan rajoittamatta korkean edustajan toimivaltaa.
   3.   Erityisedustaja sovittaa toimensa tiiviisti yhteen Euroopan ulkosuhdehallinnon ja sen asianomaisten yksikköjen kanssa ihmisoikeuksien alalla tehtävän työn johdonmukaisuuden ja yhtenäisyyden varmistamiseksi.
   5 artikla
   Rahoitus
   1.   Erityisedustajan toimeksiantoon liittyviin menoihin tarkoitettu rahoitusohje on 1 päivänä maaliskuuta 2017 alkavana ja 28 päivänä helmikuuta 2018 päättyvänä kautena 860 000 euroa.
   2.   Neuvosto päättää erityisedustajan seuraavan kauden rahoitusohjeesta.
   3.   Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
   4.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.
   6 artikla
   Avustajaryhmän perustaminen ja kokoonpano
   1.   Erityisedustaja vastaa avustajaryhmän muodostamisesta toimeksiantonsa ja siihen varattujen käytettävissä olevien taloudellisten resurssien asettamissa rajoissa. Avustajaryhmällä on oltava asiantuntemusta toimeksiantoon kuuluvista poliittisista erityiskysymyksistä. Erityisedustajan on viipymättä ilmoitettava neuvostolle ja komissiolle avustajaryhmän kulloinenkin kokoonpano.
   2.   Jäsenvaltiot, unionin toimielimet ja Euroopan ulkosuhdehallinto voivat esittää, että niiden henkilöstöä lähetetään työskentelemään erityisedustajan avustajina. Tällaisen lähetetyn henkilöstön palkat maksaa asianomainen lähettävä jäsenvaltio, lähettävä unionin toimielin tai Euroopan ulkosuhdehallinto. Erityisedustajaa voivat avustaa myös jäsenvaltioiden unionin toimielimiin tai Euroopan ulkosuhdehallintoon lähettämät asiantuntijat. Sopimuspohjaisen kansainvälisen henkilöstön on oltava jäsenvaltioiden kansalaisia.
   3.   Kaikki lähetetyt työntekijät pysyvät hallinnollisesti asianomaisen lähettävän jäsenvaltion, lähettävän unionin toimielimen tai Euroopan ulkosuhdehallinnon alaisina, ja he suorittavat tehtävänsä ja toimivat erityisedustajan toimeksiannon toteuttamista edistävällä tavalla.
   4.   Erityisedustajan henkilöstö sijoitetaan asiaankuuluvien Euroopan ulkosuhdehallinnon yksikköjen tai unionin edustustojen tiloihin, jotta varmistetaan johdonmukaisuus ja yhtenäisyys niiden toiminnan kanssa.
   7 artikla
   EU:n turvallisuusluokiteltujen tietojen turvallisuus
   Erityisedustajan ja hänen avustajaryhmänsä on noudatettava neuvoston päätöksessä 2013/488/EU (2) vahvistettuja turvallisuutta koskevia periaatteita ja vähimmäisvaatimuksia.
   8 artikla
   Tiedonsaanti ja logistiikkatuki
   1.   Jäsenvaltiot, komissio, Euroopan ulkosuhdehallinto ja neuvoston pääsihteeristö varmistavat, että erityisedustaja saa käyttöönsä kaikki merkitykselliset tiedot.
   2.   Unionin edustustot ja jäsenvaltioiden diplomaattiedustustot antavat tarvittaessa logistiikkatukea erityisedustajalle.
   9 artikla
   Turvallisuus
   Erityisedustaja toteuttaa Euroopan unionista tehdyn sopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteutettavissa olevat toimenpiteet toimeksiantonsa ja vastuualueen turvallisuustilanteen mukaisesti suoraan erityisedustajan alaisuudessa olevan koko henkilöstön turvallisuuden edistämiseksi, erityisesti siten, että hän:

               a)

               laatii Euroopan ulkosuhdehallinnon ohjeisiin perustuvan erityisen turvallisuussuunnitelman, johon sisällytetään henkilöstön turvalliseen siirtymiseen vastuualueelle ja sen sisällä ja turvallisuutta vaarantavien tilanteiden hallintaan sovellettavat erityiset fyysiset, organisatoriset ja menettelyä koskevat turvallisuustoimenpiteet, sekä valmiussuunnitelman ja evakuointisuunnitelman,

               b)

               varmistaa, että unionin ulkopuolelle lähetetyllä koko henkilöstöllä on vastuualueen olosuhteiden edellyttämä korkean riskin kattava vakuutussuoja,

               c)

               varmistaa, että kaikille unionin ulkopuolelle lähetettäville erityisedustajan avustajaryhmän jäsenille, myös paikalta palvelukseen otetulle henkilöstölle, annetaan joko ennen vastuualueelle saapumista tai heti saapumisen yhteydessä Euroopan ulkosuhdehallinnon tuolle alueelle antamaan riskiluokitukseen perustuva asianmukainen turvallisuuskoulutus,

               d)

               varmistaa, että kaikki säännöllisten turvallisuusarviointien pohjalta annetut suositukset pannaan täytäntöön, ja antaa operaation edistymistä ja toimeksiannon toteuttamista koskevien selvitysten yhteydessä neuvostolle, korkealle edustajalle ja komissiolle kirjallisia raportteja suositusten täytäntöönpanosta ja muista turvallisuusasioista.

         10 artikla
   Raportointi
   Erityisedustaja raportoi säännöllisin väliajoin korkealle edustajalle ja PTK:lle suullisesti ja kirjallisesti. Erityisedustaja raportoi tarvittaessa myös neuvoston työryhmille, erityisesti neuvoston ihmisoikeustyöryhmälle. Säännöllisesti toimitettavat raportit jaetaan COREU-verkoston kautta. Erityisedustaja voi antaa raportteja ulkoasiainneuvostolle. Perussopimuksen 36 artiklan mukaisesti erityisedustaja voi osallistua tietojen antamiseen Euroopan parlamentille.
   11 artikla
   Koordinointi
   1.   Erityisedustaja edistää unionin toimien yhtenäisyyttä, johdonmukaisuutta ja tehokkuutta ja auttaa varmistamaan, että kaikkia unionin välineitä ja jäsenvaltioiden toimia käytetään johdonmukaisella tavalla unionin poliittisten tavoitteiden saavuttamiseksi. Erityisedustajan toimet sovitetaan yhteen jäsenvaltioiden ja komission sekä tilanteen mukaan muiden Euroopan unionin erityisedustajien toimien kanssa. Erityisedustaja tiedottaa säännöllisesti toiminnastaan jäsenvaltioiden ja unionin edustustoille.
   2.   Paikan päällä on pidettävä yllä läheisiä suhteita asianomaisten jäsenvaltioiden ja unionin edustustojen päälliköihin sekä yhteisen turvallisuus- ja puolustuspolitiikan operaatioiden päälliköihin tai komentajiin ja tilanteen mukaan muihin Euroopan unionin erityisedustajiin. Näiden on kaikin tavoin pyrittävä avustamaan erityisedustajaa toimeksiannon toteuttamisessa.
   3.   Erityisedustajan on myös pidettävä yhteyttä muihin kansainvälisiin ja alueellisiin toimijoihin sekä päätoimipaikkojen tasolla että kenttätasolla, ja pyrittävä tukemaan näiden toimia ja luomaan synergioita. Erityisedustajan on pyrittävä olemaan säännöllisesti yhteydessä kansalaisyhteiskunnan organisaatioihin niin niiden päätoimipaikoissa kuin kentällä.
   12 artikla
   Uudelleentarkastelu
   Tämän päätöksen täytäntöönpanoa ja sen johdonmukaisuutta unionin toteuttamien muiden toimien kanssa tarkastellaan säännöllisesti uudelleen. Erityisedustaja antaa neuvostolle, korkealle edustajalle ja komissiolle säännöllisin väliajoin edistymistä koskevan selvityksen sekä kattavan selvityksen toimeksiannon toteuttamisesta viimeistään 30 päivänä marraskuuta 2018.
   13 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Brysselissä 27 päivänä helmikuuta 2017.

            Neuvoston puolesta

            Puheenjohtaja

         K. MIZZI

      (1)  Neuvoston päätös 2012/440/YUTP, annettu 25 päivänä heinäkuuta 2012, ihmisoikeuksista vastaavan Euroopan unionin erityisedustajan nimittämisestä (EUVL L 200, 27.7.2012, s. 21).

      (2)  Neuvoston päätös 2013/488/EU, annettu 23 päivänä syyskuuta 2013, EU:n turvallisuusluokiteltujen tietojen suojaamista koskevista turvallisuussäännöistä (EUVL L 274, 15.10.2013, s. 1).


title: Neuvoston päätös (EU) 2015/2191, annettu 10 päivänä marraskuuta 2015, Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista neljän vuoden ajanjaksoksi koskevan pöytäkirjan allekirjoittamisesta Euroopan unionin puolesta ja sen väliaikaisesta soveltamisesta

text:
               1.12.2015

               FI

               Euroopan unionin virallinen lehti

               L 315/1

         NEUVOSTON PÄÄTÖS (EU) 2015/2191,
   annettu 10 päivänä marraskuuta 2015,
   Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista neljän vuoden ajanjaksoksi koskevan pöytäkirjan allekirjoittamisesta Euroopan unionin puolesta ja sen väliaikaisesta soveltamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43 artiklan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto antoi 30 päivänä marraskuuta 2006 asetuksen (EY) N:o 1801/2006 (1) Euroopan yhteisön ja Mauritanian islamilaisen tasavallan välisen kalastuskumppanuussopimuksen, jäljempänä ”kumppanuussopimus”, tekemisestä.

               (2)

               Kumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan viimeisimmän pöytäkirjan voimassaolo päättyi 16 päivänä joulukuuta 2014.

               (3)

               Unioni ja Mauritanian islamilainen tasavalta parafoivat 10 päivänä heinäkuuta 2015 uuden kumppanuussopimukseen liitettävän pöytäkirjan (2), jäljempänä ”pöytäkirja”. Pöytäkirjassa unionin aluksille myönnetään kalastusmahdollisuuksia Mauritanian islamilaisen tasavallan suvereniteettiin tai lainkäyttövaltaan kuuluvilla kalastusalueilla.

               (4)

               Jotta unionin kalastusalukset voisivat käynnistää toimintansa uudelleen mahdollisimman pian, pöytäkirjaa olisi sovellettava väliaikaisesti sen allekirjoittamisesta lukien pöytäkirjan 14 artiklan mukaisesti.

               (5)

               Pöytäkirja olisi allekirjoitettava unionin puolesta ja sitä olisi sovellettava väliaikaisesti, kunnes sen tekemistä varten tarvittavat menettelyt on saatettu päätökseen,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta neljän vuoden ajanjaksoksi tehty pöytäkirja unionin puolesta sillä varauksella, että mainitun pöytäkirjan tekeminen saatetaan päätökseen.
   Pöytäkirjan teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa pöytäkirja unionin puolesta.
   3 artikla
   Pöytäkirjaa sovelletaan sen tekemistä varten tarvittavien menettelyjen päätökseen saattamiseen asti väliaikaisesti sen allekirjoituspäivästä pöytäkirjan 14 artiklan mukaisesti.
   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 10 päivänä marraskuuta 2015.

            Neuvoston puolesta

            Puheenjohtaja

         P. GRAMEGNA

      (1)  Neuvoston asetus (EY) N:o 1801/2006, annettu 30 päivänä marraskuuta 2006, Euroopan yhteisön ja Mauritanian islamilaisen tasavallan välisen kalastuskumppanuussopimuksen tekemisestä (EUVL L 343, 8.12.2006, s. 1).

      (2)  Pöytäkirja Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta neljän vuoden ajanjaksoksi (katso tämän virallisen lehden sivu 3).


title: Jäsenvaltioiden hallitusten edustajien päätös (EU, Euratom) 2016/1655, annettu 7 päivänä syyskuuta 2016, unionin yleisen tuomioistuimen tuomarien nimittämisestä

text:
               15.9.2016

               FI

               Euroopan unionin virallinen lehti

               L 247/15

         JÄSENVALTIOIDEN HALLITUSTEN EDUSTAJIEN PÄÄTÖS (EU, Euratom) 2016/1655,
   annettu 7 päivänä syyskuuta 2016,
   unionin yleisen tuomioistuimen tuomarien nimittämisestä
   EUROOPAN UNIONIN JÄSENVALTIOIDEN HALLITUSTEN EDUSTAJAT, jotka
   ottavat huomioon Euroopan unionista tehdyn sopimuksen ja erityisesti sen 19 artiklan,
   ottavat huomioon Euroopan unionin toiminnasta tehdyn sopimuksen ja erityisesti sen 254 ja 255 artiklan,
   ottavat huomioon Euroopan atomienergiayhteisön perustamissopimuksen ja erityisesti sen 106 A artiklan 1 kohdan,
   sekä katsovat seuraavaa:

               (1)

               Unionin yleisen tuomioistuimen 14 tuomarin toimikausi päättyy 31 päivänä elokuuta 2016. Lisäksi jäsenvaltioiden hallitusten edustajien päätöksen (EU, Euratom) 2016/484 (1) 1 artiklassa tarkoitettujen tuomareiden toimikausi päättyy myös 31 päivänä elokuuta 2016, kuten mainitussa artiklassa säädetään.

               (2)

               Seuraavia henkilöitä on ehdotettu unionin yleisen tuomioistuimen tuomareiden virkoihin: Barna BERKE, Ricardo da SILVA PASSOS ja Octavia SPINEANU-MATEI.

               (3)

               Lisäksi on ehdotettu seuraavien unionin yleisen tuomioistuimen tuomareiden toimikauden uusimista: Zoltán CSEHI, Constantinos ILIOPOULOS, Anna MARCOULLI ja Dean SPIELMANN.

               (4)

               Euroopan unionin toiminnasta tehdyn sopimuksen 255 artiklalla perustettu komitea on antanut lausuntonsa seuraavien henkilöiden soveltuvuudesta unionin yleisen tuomioistuimen tuomarin tehtäviin: Barna BERKE, Zoltán CSEHI, Constantinos ILIOPOULOS, Anna MARCOULLI, Ricardo da SILVA PASSOS, Dean SPIELMANN ja Octavia SPINEANU-MATEI.

               (5)

               On asianmukaista nimittää Barna BERKE, Ricardo da SILVA PASSOS ja Octavia SPINEANU-MATEI tämän päätöksen voimaantulopäivänä alkavaksi ja 31 päivänä elokuuta 2022 päättyväksi kaudeksi.

               (6)

               On asianmukaista nimittää Zoltán CSEHI, Constantinos ILIOPOULOS, Anna MARCOULLI ja Dean SPIELMANN uudeksi 1 päivänä syyskuuta 2016 alkavaksi ja 31 päivänä elokuuta 2022 päättyväksi toimikaudeksi. Koska nämä neljä tuomaria ovat jo toimineet unionin yleisen tuomioistuimen tuomarin tehtävissä 31 päivään elokuuta 2016 asti ja ovat jatkaneet toimintaansa tätä päätöstä odotettaessa, on asianmukaista nimittää heidät uudeksi toimikaudeksi, joka alkaa heidän edellisen toimikautensa päättymistä seuraavana päivänä,

         OVAT HYVÄKSYNEET TÄMÄN PÄÄTÖKSEN:
   1 artikla
   Nimitetään seuraavat henkilöt unionin yleisen tuomioistuimen tuomareiksi tämän päätöksen voimaantulopäivänä alkavaksi ja 31 päivänä elokuuta 2022 päättyväksi kaudeksi:

               —

               Barna BERKE,

               —

               Ricardo da SILVA PASSOS,

               —

               Octavia SPINEANU-MATEI.

         2 artikla
   Nimitetään seuraavat henkilöt unionin yleisen tuomioistuimen tuomareiksi 1 päivänä syyskuuta 2016 alkavaksi ja 31 päivänä elokuuta 2022 päättyväksi kaudeksi:

               —

               Zoltán CSEHI,

               —

               Constantinos ILIOPOULOS,

               —

               Anna MARCOULLI,

               —

               Dean SPIELMANN.

         3 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 7 päivänä syyskuuta 2016.

            Puheenjohtaja

         P. JAVORČÍK

      (1)  Jäsenvaltioiden hallitusten edustajien päätös (EU, Euratom) 2016/484, annettu 23 päivänä maaliskuuta 2016, unionin yleisen tuomioistuimen tuomarien nimittämisestä (EUVL L 87, 2.4.2016, s. 31).


title: 2009/399/EY: Neuvoston päätös, tehty 27 päivänä huhtikuuta 2009 , neuvoston pääsihteeristön palvelukseen määräaikaisesti siirrettäviin kansallisiin asiantuntijoihin ja neuvoston pääsihteeristön palvelukseen määräaikaisesti siirrettävään kansalliseen sotilashenkilöstöön sovellettavista säännöistä tehdyillä päätöksillä 2003/479/EY ja 2007/829/EY säädettyjen korvausten tarkistamisesta

text:
               26.5.2009

               FI

               Euroopan unionin virallinen lehti

               L 127/8

      NEUVOSTON PÄÄTÖS,
   tehty 27 päivänä huhtikuuta 2009,
   neuvoston pääsihteeristön palvelukseen määräaikaisesti siirrettäviin kansallisiin asiantuntijoihin ja neuvoston pääsihteeristön palvelukseen määräaikaisesti siirrettävään kansalliseen sotilashenkilöstöön sovellettavista säännöistä tehdyillä päätöksillä 2003/479/EY ja 2007/829/EY säädettyjen korvausten tarkistamisesta
   (2009/399/EY)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan,
   ottaa huomioon Euroopan yhteisön perustamissopimuksen ja erityisesti sen 207 artiklan 2 kohdan,
   ottaa huomioon päätöksen 2003/479/EY (1) ja erityisesti sen 15 artiklan 7 kohdan,
   ottaa huomioon päätöksen 2007/829/EY (2) ja erityisesti sen 15 artiklan 6 kohdan,
   sekä katsoo seuraavaa:

               (1)

               Päätöksen 2003/479/EY 15 artiklan 7 kohdassa ja päätöksen 2007/829/EY 15 artiklan 6 kohdassa säädetään, että oleskelukorvaukset tarkistetaan kerran vuodessa Brysselissä ja Luxemburgissa työskentelevien yhteisön virkamiesten palkkauksen tarkistusta vastaavasti ja että tarkistuksella ei ole takautuvaa vaikutusta.

               (2)

               Neuvosto teki 18 päivänä joulukuuta 2008 annetulla asetuksella (EY, Euratom) N:o 1323/2008 Euroopan yhteisöjen virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin liittyvien korjauskertoimien mukauttamisesta 1 päivästä heinäkuuta 2008 (3) yhteisön virkamiesten palkkoihin ja eläkkeisiin 3 prosentin suuruisen tarkistuksen,

         ON PÄÄTTÄNYT SEURAAVAA:
   1 artikla
   1.   Korvataan päätöksen 2003/479/EY 15 artiklan 1 kohdassa ja päätöksen 2007/829/EY 15 artiklan 1 kohdassa oleva määrä 29,85 euroa määrällä 30,75 euroa ja määrä 119,39 euroa määrällä 122,97 euroa.
   2.   Korvataan päätöksen 2003/479/EY 15 artiklan 2 kohdassa ja päätöksen 2007/829/EY 15 artiklan 2 kohdassa oleva taulukko seuraavasti:

                  ”Palvelukseenottopaikkakunnan ja asemapaikan välimatka
                  (km)

                  Määrä euroina

                  0–150

                  0,00

                  > 150

                  79,04

                  > 300

                  140,52

                  > 500

                  228,36

                  > 800

                  368,89

                  > 1 300

                  579,68

                  > 2 000

                  693,88”

   3.   Korvataan päätöksen 2003/479/EY 15 artiklan 4 kohdassa oleva määrä 29,85 euroa määrällä 30,75 euroa.
   2 artikla
   Tämä päätös tulee voimaan sen tekemispäivää seuraavan kuukauden ensimmäisenä päivänä.

      Tehty Luxemburgissa 27 päivänä huhtikuuta 2009.

            Neuvoston puolesta

            Puheenjohtaja

         A. VONDRA

      (1)  EUVL L 160, 28.6.2003, s. 72.

      (2)  EUVL L 327, 13.12.2007, s. 10.

      (3)  EUVL L 345, 23.12.2008, s. 10.


Avis juridique important

|

31999D0837

1999/837/EY: Neuvoston päätös, tehty 15 päivänä marraskuuta 1999, Euroopan yhteisön ja Uuden-Seelannin sopimuksen tekemisestä elävien eläinten ja eläintuotteiden kauppaan sovellettavista eläinten terveyttä koskevista toimenpiteistä tehdyn päätöksen 97/132/EY muuttamisesta

Virallinen lehti nro L 332 , 23/12/1999 s. 0001 - 0002

NEUVOSTON PÄÄTÖS,tehty 15 päivänä marraskuuta 1999,Euroopan yhteisön ja Uuden-Seelannin sopimuksen tekemisestä elävien eläinten ja eläintuotteiden kauppaan sovellettavista eläinten terveyttä koskevista toimenpiteistä tehdyn päätöksen 97/132/EY muuttamisesta(1999/837/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan,ottaa huomioon komission ehdotuksen,sekä katsoo seuraavaa:1) Euroopan yhteisön ja Uuden-Seelannin sopimuksen tekemisestä elävien eläinten ja eläintuotteiden kauppaan sovellettavista eläinten terveyttä koskevista toimenpiteistä 17 päivänä joulukuuta 1996 tehty neuvoston päätös 97/132/EY(1) ei ole vielä tullut voimaan, koska sopimuksen liitteisiin on tarpeen tehdä eräitä teknisiä muutoksia ennen kuin sitä voidaan soveltaa käytännössä.2) Päätöksessä 97/132/EY ei säädetä liitteiden muuttamismenettelystä. Neuvosto on kuitenkin tehnyt 16 päivänä maaliskuuta 1998 kansanterveyden ja eläinten terveyden suojelemiseksi toteutettuja toimenpiteitä elävien eläinten ja eläintuotteiden kaupassa koskevan Euroopan yhteisön ja Amerikan yhdysvaltojen välisen sopimuksen tekemisestä päätöksen 98/258/EY(2), jossa säädetään tällaisesta menettelystä.3) Uuden-Seelannin kanssa tehdyn sopimuksen tekemisen jälkeen on periaatteessa sovittu useiden muiden tuotteiden vastaavuuksista ja siksi on tarpeen muuttaa sopimuksen liitettä V tämän huomioon ottamiseksi. Tarkastusmaksuja ja muiden hallinnollisia seikkoja koskevien muutosten huomioon ottamiseksi on myös tarpeen muuttaa eräitä muita liitteitä.4) Uuden-Seelannin kanssa tehdyn sopimuksen tehokkaan täytäntöönpanon varmistamiseksi ja johdonmukaisuuden vuoksi olisi Amerikan yhdysvaltojen kanssa tehdyn sopimuksen liitteiden muuttamismenettely lisättävä päätökseen 97/132/EY.5) Yhteisö ja Uuden-Seelannin toimivaltainen viranomainen ovat tehneet kirjeenvaihtona sopimuksen elävien eläinten ja eläintuotteiden kaupassa sovellettavista eläinten terveyttä koskevista toimenpiteistä. Tämä kirjeenvaihto olisi hyväksyttävä,ON PÄÄTTÄNYT SEURAAVAA:1 artiklaMuutetaan päätös 97/132/EY seuraavasti:1) Korvataan 3 artikla seuraavasti: " 3 artiklaKomissio edustaa yhteisöä jäsenvaltioiden edustajien avustamana sopimuksen 16 artiklan 1 kohdassa tarkoitetussa yhteisessä hallintokomiteassa.Mainitussa komiteassa käsiteltäviin kysymyksiin otettavasta yhteisön kannasta päätetään perustamissopimuksen mukaisesti neuvoston asianomaisissa elimissä.Sopimuksen liitteisiin tehtävistä yhteisen komitean suositusten mukaisista muutoksista päätetään direktiivin 72/462/ETY 29 artiklassa säädettyä menettelyä noudattaen(3)."2) Korvataan 4 artikla seuraavasti: " 4 artiklaSopimuksen täytäntöönpanoa varten tarpeellisista toimenpiteistä, myös direktiivissä 72/462/ETY määrättyjä takeita vastaavista takeista tuoreen lihan ja lihavalmisteiden osalta, päätetään mainitun direktiivin 30 artiklassa tarkoitettua menettelyä noudattaen."2 artiklaHyväksytään yhteisön puolesta Euroopan yhteisön ja Uuden-Seelannin elävien eläinten ja eläintuotteiden kauppaan sovellettavista eläinten terveyttä koskevista toimenpiteistä tehdyn sopimuksen liitteiden muuttamista koskeva kirjeenvaihto.Kirjeenvaihdon sekä sopimuksen liitteisiin tehtyjen muutosten teksti on tämän päätöksen liitteenä.3 artiklaTämä päätös julkaistaan Euroopan yhteisöjen virallisessa lehdessä.Se tulee voimaan päivänä, jona se julkaistaan.Tehty Brysselissä 15 päivänä marraskuuta 1999.Neuvoston puolestaPuheenjohtajaK. HEMILÄ(1) EYVL L 57, 26.2.1997, s. 4.(2) EYVL L 118, 21.4.1998, s. 1.(3) EYVL L 302, 31.12.1972, s. 28, direktiivi sellaisena kuin se on viimeksi muutettuna direktiivillä 97/79/EY (EYVL L 24, 30.1.1998, s. 31).


title: Neuvoston päätös (EU) 2017/1122, annettu 20 päivänä kesäkuuta 2017, alueiden komitean yhden jäsenen, jota Espanjan kuningaskunta on ehdottanut, nimeämisestä

text:
               23.6.2017

               FI

               Euroopan unionin virallinen lehti

               L 162/55

         NEUVOSTON PÄÄTÖS (EU) 2017/1122,
   annettu 20 päivänä kesäkuuta 2017,
   alueiden komitean yhden jäsenen, jota Espanjan kuningaskunta on ehdottanut, nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Espanjan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 26 päivänä tammikuuta 2015, 5 päivänä helmikuuta 2015 ja 23 päivänä kesäkuuta 2015 päätökset (EU) 2015/116 (1), (EU) 2015/190 (2) ja (EU) 2015/994 (3) alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi. Pedro Antonio SÁNCHEZ LÓPEZ tuli 18 päivänä syyskuuta 2015 neuvoston päätöksellä (EU) 2015/1571 (4) jäseneksi Alberto GARRE LÓPEZin tilalle.

               (2)

               Yksi alueiden komitean jäsenen paikka on vapautunut Pedro Antonio SÁNCHEZ LÓPEZin toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään seuraava henkilö alueiden komitean jäseneksi jäljellä olevaksi toimikaudeksi eli 25 päivään tammikuuta 2020:

               —

               Fernando LÓPEZ MIRAS, Presidente Región de Murcia.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 20 päivänä kesäkuuta 2017.

            Neuvoston puolesta

            Puheenjohtaja

         H. DALLI

      (1)  Neuvoston päätös (EU) 2015/116, annettu 26 päivänä tammikuuta 2015, alueiden komitean jäsenten ja varajäsenten nimeämisestä 26 päivän tammikuuta 2015 ja 25 päivän tammikuuta 2020 väliseksi kaudeksi (EUVL L 20, 27.1.2015, s. 42).

      (2)  Neuvoston päätös (EU) 2015/190, annettu 5 päivänä helmikuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 31, 7.2.2015, s. 25).

      (3)  Neuvoston päätös (EU) 2015/994, annettu 23 päivänä kesäkuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 159, 25.6.2015, s. 70).

      (4)  Neuvoston päätös (EU) 2015/1571, annettu 18 päivänä syyskuuta 2015, alueiden komitean kahden espanjalaisen jäsenen nimeämisestä (EUVL L 245, 22.9.2015, s. 8).